डॉ. शर्मा की दृष्टि में निराला ने हिन्दी के भक्त कवियों के साथ अपना गहरा संबंध स्थापित किया हैं | तुलसीदास उनके साहित्य में अभिन्न रूप से जुड़े हुए हैं | तुलसी उनके प्रिय कवि भी हैं | उन्होंने तुलसीदास को भारत का सबसे बड़ा कवि माना हैं |जहाँ भी हिन्दी जाति, हिन्दी भाषा या हिन्दी साहित्य के सम्मान का प्रश्न आता है वे तुलसीदास को आगे कर देते हैं | डॉ. शर्मा लिखते हैं –“निराला ने जातीय अस्मिता से जैसे तुलसीदास का तादात्मय स्थापित किया था, वैसे ही उन्होंने उस अस्मिता से स्वयं का तादात्मय भी स्थापित किया था |”21 संत कवियों में निराला ने रविदास को ‘पूज्य अग्रज भक्त कवियों के’ कहा है | “उन्होंने संतो और भक्तों को एक ही जातीय काव्य –परम्परा के अन्तर्गत स्वीकार किया है |”22 इस प्रकार निराला समाज के किसी भी समस्या पर विचार कर रहे हो उनके चिन्तन में हिन्दी जाति की धारणा, जातीय एकता की धारणा हमेशा विद्यमान रही है |